CELEX: 31993R0578
Language: el
Date: 1993-03-08 00:00:00
Title: Κανονισμός (ΕΟΚ) αριθ. 578/93 του Συμβουλίου της 8ης Μαρτίου 1993 για τον καθορισμό οροφών και κοινοτικής επιτήρησης για τις εισαγωγές ορισμένων προϊόντων, καταγωγής Μάλτας (1993)

Avis juridique important

|

31993R0578

Κανονισμός (ΕΟΚ) αριθ. 578/93 του Συμβουλίου της 8ης Μαρτίου 1993 για τον καθορισμό οροφών και κοινοτικής επιτήρησης για τις εισαγωγές ορισμένων προϊόντων, καταγωγής Μάλτας (1993)  

Επίσημη Εφημερίδα αριθ. L 061 της 13/03/1993 σ. 0008 - 0014

ΚΑΝΟΝΙΣΜΟΣ (ΕΟΚ) αριθ. 578/93 ΤΟΥ ΣΥΜΒΟΥΛΙΟΥ της 8ης Μαρτίου 1993 για τον καθορισμό οροφών και κοινοτικής επιτήρησης για τις εισαγωγές ορισμένων προϊόντων, καταγωγής Μάλτας (1993)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η συμφωνία σύνδεσης μεταξύ της Ευρωπαϊκής Οικονομικής Κοινότητας και της Μάλτας (1), όπως συμπληρώθηκε με το πρόσθετο πρωτόκολλο (2), το συμπληρωματικό πρωτόκολλο (3) και το πρωτόκολλο που παρατείνει το πρώτο στάδιο της εν λόγω συμφωνίας (4),  προβλέπει στο άρθρο 2 του παραρτήματος Ι την πλήρη κατάργηση των δασμών για τα προϊόντα στα οποία εφαρμόζεται η συμφωνία- ότι, εντούτοις, για έναν ορισμένο αριθμό προϊόντων, το ευεργέτημα της απαλλαγής από τους δασμούς περιορίζεται σε οροφές πέραν των  οποίων μπορούν να επανεμφαρμόζονται οι δασμοί που ισχύουν έναντι των τρίτων χωρών- ότι πρέπει επομένως, να επιβληθούν οροφές που θα εφαρμοστούν το 1993- ότι η εφαρμογή των οροφών απαιτεί ένα σύστημα επιτήρησης κατά την εισαγωγή προϊόντων που κατάγονται από τη Μάλτα- ότι, σε εκτέλεση των διεθνών της υποχρεώσεων, εναπόκειται στην  Κοινότητα να αποφασίσει για την επιβολή των εν λόγω οροφών και να καθιερώσει σύστημα επιτήρησης που θα επιτρέπει στις υπηρεσίες της Επιτροπής να πληροφορούνται τακτικά για την εξέλιξη των εισαγωγών των εν λόγω προϊόντων- ότι προκειμένου να εξασφαλιστεί, η αποτελεσματικότητα αυτού του συστήματος επιτήρησης, τα κράτη μέλη πρέπει, εντούτοις, να προβαίνουν στον καταλογισμό των εισαγωγών των εν λόγω προϊόντων επί των οροφών, με το ρυθμό που τα προϊόντα αυτά προσκομμίζονται  στο τελωνείο υπό την κάλυψη διασαφήσεων θέσης σε ελεύθερη κυκλοφορία- ότι ο τρόπος αυτός διαχείρισης πρέπει να προβλέπει τη δυνατότητα επαναφοράς των δασμών που επιβάλλονται μόλις οι εν λόγω οροφές καλυφθούν σε κοινοτική κλίμακα- ότι αυτός ο τρόπος διαχείρισης απαιτεί στενή και ιδιαίτερα ταχεία συνεργασία μεταξύ των κρατών μελών και της Επιτροπής η οποία πρέπει, ιδίως να μπορεί να παρακολουθεί τον ρυθμό του καταλογισμού έναντι των οροφών και να πληροφορεί σχετικά τα κράτη μέλη-  ότι η συνεργασία αυτή πρέπει να είναι τόσο στενή όσο είναι αναγκαίο για να μπορεί η Επιτροπή να λαμβάνει τα κατάλληλα μέτρα για την επαναφορά των δασμών των δασμολογίων, μόλις καλυφθεί μια από τις εν λόγω οροφές,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από την 1η Ιανουαρίου μέχρι τις 31 Δεκεμβρίου 1993, οι εισαγωγές στην Κοινότητα των προϊόντων καταγωγής Μάλτας, που απαριθμούνται στο παράρτημα, υπόκεινται σε ετήσιες οροφές και σε κοινοτική επιτήρηση.  Οι περιγραφές των προϊόντων που αναφέρονται στο πρώτο εδάφιο, οι αντιστοιχούντες κωδικοί της συνδυασμένης ονοματολογίας και τα επίπεδα των οροφών αναφέρονται στο παράρτημα.  2. Οι καταλογισμοί στις οροφές πραγματοποιούνται με ρυθμό που τα προϊόντα προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία, συνοδευόμενα από πιστοποιητικό κυκλοφορίας εμπορευμάτων σύμφωνα με τους κανόνες που  αναγράφονται στο πρωτόκολλο περί καθορισμού της εννοίας "καταγόμενα προϊόντα" ή"προϊόντα καταγωγής" και περί των μεθόδων διοικητικής συνεργασίας, που προσαρτάται στο πρωτόκολλο του καθορισμού ορισμένων διατάξεων σχετικά με τη συμφωνία σύνδεσης μεταξύ  της Ευρωπαϊκής Οικονομικής Κοινότητας και της Μάλτας (5).  Ένα εμπόρευμα μπορεί να καταλογιστεί στην οροφή, μόνον αν το πιστοποιητικό κυκλοφορίας των εμπορευμάτων προσκομιστεί πριν από την ημερομηνία επαναφοράς της είσπραξης δασμών.  Ο βαθμός εξάντλησης των οροφών διαπιστώνεται, σε κοινοτικό επίπεδο, βάσει των εισαγωγών που καταλογίζονται σύμφωνα με τους όρους που καθορίζονται στα προηγούμενα εδάφια.  Τα κράτη μέλη πληροφορούν την Επιτροπή για τις εισαγωγές που πραγματοποιούνται σύμφωνα με τους όρους που καθορίζονται ανωτέρω, σύμφωνα με την περιοδικότητα και εντός των προθεσμιών που αναφέρονται στην παράγραφο 4.  3. Μόλις καλυφθούν οι οροφές, η Επιτροπή μπορεί να επαναφέρει, με κανονισμό, μέχρι το τέλος του ημερολογιακού έτους, την είσπραξη των δασμών που εφαρμόζονται στις τρίτες χώρες.  4. Τα κράτη μέλη ανακοινώνουν στην Επιτροπή, το αργότερο τη δέκατη πέμπτη ημέρα κάθε μήνα, τις καταστάσεις καταλογισμών που πραγματοποιήθηκαν κατά τη διάρκεια του προηγούμενου μήνα.  Άρθρο 2  Για την εξασφάλιση της εφαρμογής του παρόντος κανονισμού, η Επιτροπή λαμβάνει κάθε πρόσφορο μέτρο σε στενή συνεργασία με τα κράτη μέλη.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Μαρτίου 1993.  Για το Συμβούλιο Ο Πρόεδρος N. HELVEG PETERSEN (1) ΕΕ αριθ. L 61 της 14. 3. 1971, σ. 2.  (2) ΕΕ αριθ. L 304 της 29. 11. 1977, σ. 2.  (3) ΕΕ αριθ. L 81 της 23. 3. 1989, σ. 2.  (4) ΕΕ αριθ. L 116 της 9. 5. 1991, σ. 67.  (5) ΕΕ αριθ. L 111 της 28. 4. 1976, σ. 3.    ΠΑΡΑΡΤΗΜΑ   Κατάλογος των προϊόντων των οποίων η εισαγωγή υπόκειται το 1993 σε οροφές    /* ΠΙΝΑΚΕΣ: δείτε Ε.Ε. */  Κωδικοί Taric    /* ΠΙΝΑΚΕΣ: δείτε Ε.Ε. */